ገሊኦም ተኣሲሮም፡ ገሊኦም ከርተት እናበሉ ሓሊፎም፡ ገሊኦም ከኣ ወሰን-ወሰን ይብሉ ኣሎዉ" እናበለ የስተንትን። "ኣብ ሰውራ ብሕልምታት ዲሞክራሲ እኹል-ትሩፍ ተማሂርና፡ ምእንት'ቲ ሕልሚ ክንብል ከኣ ተቓሊስና። ድሕሪ ናጽነት ግን ኣይኰነንዶ ዲሞክራሲ ኣብ ኤርትራ ክዓስል ኣንፈቱ'ዉን ኣይረኣናን" ክብል ኩሩቤል ኣተንፈሰ። ናጽነት ዘኸተሎ ስደት ኣብ መንጎ ኢትዮጵያን ኤርትራን ዝተኻየዱ ዉግኣት ዘየናሕስዩ፡ ጭካኔ ዝመልኦም፡ ብዓሰርተታት-ኣሽሓት ዝቝጸሩ ሰባት ዝቐዘፈ፡ ህይወት ማእለያ ዘይብሎም ሰባት ዘማዛበለ፡ ኣብ ከባቢና ሓዊ ዝኣጐደን ኣብ መንጎ ህዝብታት ከኣ ጽልኢ ዝፈጠረ'ዩ። "ብረታዊ ቃልሲ ብሓደ ሸነኹ ኣዕብዩኒ፡ ግናኸ ንሓንጐለይ ክኸፍቶ ኣይከኣለን። ሰጥለበጥ ኢልና፡ ዕዉር እምነት ኣብ ልዕሊ መራሕትና ኣንቢርና ግንባርና ንጥይት ኣወፊና ኢና ኣሕሊፍናዮ ክብል እኽእል" እናበለ ክሩቤል ዕላሉ ይቕጽል። "ኣብ ገድሊ ኣፍላ መንእሰይ ከሎኹ ምስ ካልኦት ብጾተይ ኰይነ መሃይምነት ህዝቢ ንከነጥፍእ ኣብ ፈቐዶ ቦታ እወፍር ነይር። ክሳብ እዚ ሕጂ ባድመ (ወረዳ ሽላሎ) ተባሂሉ ሰብ ሆ!
